Esto es Fuero de Castiella : Que si algund quisier dar algo a sua muger en casamiento, auiendo fijos, o non los auiendo, quando casa con ella, puede de los bienes, que a, vender en tanto, como aquello, quel quier dar en donadio, a venderlo a un amigo, en quien fie, e si este que lo vende lo tovier año, e dia , gana el juro; a puedelo despues de esto este que lo compra, vender a este mesmo que lo vendio, e a esta muger, con quien caso; a auie la meitat, e sua muger la otra meitat , e por tal raçon avra ella en saluo aquello , quel quiso dar en donadio.